इसके लिए उन्होंने दिल्ली के ईस्ट ऑफ कैलाश में अपना एक स्कूल खोला। जहां पर वो इन बच्चों को फिल्म मेकिंग से जुड़ी हर जानकारी देती हैं। वो स्लम में रहने वाले बच्चों को एडिटिंग, स्क्रिप्ट राइटिंग और दूसरी चीजें सीखाती हैं। प्रेरणा के मानना है कि फिल्म मेकिंग एक आर्ट है जब तक किसी बच्चे में वो आर्ट नहीं होगा वो इसे नहीं सीख सकता, लेकिन स्लम में रहने वाले काफी बच्चों में ये गुण जन्मजात होता है। वो बताती हैं कि जिन बच्चों ने पहले कभी कैमरा तक नहीं देखा था वो जब पहली बार कैमरा पकड़ते हैं, तो कुछ करने और सीखने की चाहत इनमें काफी ज्यादा दिखती है। इन बच्चों को जब भी फोटो खींचने का मौका मिलता है तो वो अद्भुत फोटो खीचते हैं।